नासा को नयी छलांग की जरूरत : ओबामा  
राष्ट्रपति बराक ओबामा ने कहा है कि नासा को ब्रह्मांड की खोज के अपने मिशन में जान डालने के लिए नई तकनीकी छलांग की जरूरत है।
राष्ट्रपति बराक ओबामा ने कहा है कि नासा को ब्रह्मांड की खोज के अपने मिशन में जान डालने के लिए नई तकनीकी छलांग की जरूरत है। राष्ट्रपति ने अंतरिक्ष यान अटलांटिस के अपने अंतिम अभियान पर जाने की तैयारियों के बीच यह बात कही।  अंतरिक्ष खोजों के संदर्भ में अमेरिका की स्थिति के बारे में एक बैठक में सवाल किए जाने पर ओबामा ने कहा कि उन्हें अमेरिकी अंतरिक्ष तकनीकी इतिहास पर गर्व है लेकिन वह उसे नई छलांग लगाते देखना चाहते हैं।  ओबामा ने कहा, हम अभी भी अंतरिक्ष की खोज के क्षेत्र में अग्रणी हैं लेकिन साफ शब्दों में कहूं कि मैं नासा पर अपने अभियान में नई जान डालने का दबाव बना रहा हूं। उन्होंने कहा,  निम्न कक्षा के प्रयोगों के क्षेत्र में अटलांटिस ने उल्लेखनीय काम किया है और हमें इस पर गर्व है। ओबामा ने कहा, लेकिन अब हमें जरूरत है कि नई तकनीकी छलांग लगाई जाए।